בלילות אני מונחת על פניך
בַּלֵּילוֹת אֲנִי ; מֻנַּחַת עַל פָּנֶיךָ. ; עַל עַרְבוֹת גּוּפְךָ ; אֶטַּע עֲצֵי אֶרֶז וְשָׁקֵד. ; לֹא אַלְאֶה לַחְפֹּר בְּתוֹךְ חָזְךָ ; לִמְצֹא תַּעֲנוּגוֹת הַזָּהָב שֶׁל פַּרְעֹה. ; אֲבָל שִׂפְתוֹתֶיךָ כָּבְדוּ ; נִסַּי לֹא יִגְאֲלוּ אוֹתָן. ; הָרֵם נָא אֶת שְׁמֵי שְׁלָגֶיךָ ; מֵעַל נַפְשִׁי. ; חֲלוֹמוֹת הַיַּהֲלוֹם שֶׁלְּךָ ; פּוֹתְחִים אֶת עוֹרְקַי. ; אֲנִי יוֹסֵף חָגוּר אַבְנֵט מָתוֹק ; עַל עוֹר הַפַּסִּים שֶׁלִּי. ; הָרַחַשׁ הַנִּפְעָם שֶׁל צְדָפַי ; עוֹשֶׂה אוֹתְךָ לִמְאֻשָּׁר. ; אַךְ לִבְּךָ לֹא יִתֵּן עוֹד לַמַּיִם לַחְדֹּר אֵלָיו. ; הוֹ, אַתָּה.; 